gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4486, del 24-04-2003 (2003/4379)

Informació pública de la pèrdua de l'original de la carta de pagament de la fiança núm. 4692M1502, a nom de Laura Cogolludo Duque.
----------------------------------------------------------------------------------------------------------------------------------

### Dades del document

Número de DOGV
:   4486

Data del DOGV
:   24-04-2003

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2003/4379


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament de la fiança núm. 4692M1502, a nom de Laura Cogolludo Duque. [2003/4379]
  
A causa de la pèrdua de l'original de la carta de pagament de la fiança núm. 4692M1502 per import de quatre-cents cinquanta euros amb setanta-sis cèntims (450,76 euros), a nom de Laura Cogolludo Duque, amb DNI 59.211.545U, a favor de la Conselleria de Cultura i Educació.
  
En compliment del que disposa l'apartat tercer de l'Orde de 14 de febrer de 1986, modificada per Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produïx cap reclamació.
Diari Oficial de la Generalitat Valenciana


Sumari del DOGV 4533, del 30-06-2003 (2003/7861)

DECRET 91/2003, de 27 de juny, del Consell de la Generalitat, pel qual cessen els alts càrrecs de la Conselleria de Benestar Social.
------------------------------------------------------------------------------------------------------------------------------------

### Dades del document

Número de DOGV
:   4533

Data del DOGV
:   30-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7861


Data del document
:   27-06-2003

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria de Benestar Social
    * Govern Valencià

DECRET 91/2003, de 27 de juny, del Consell de la Generalitat, pel qual cessen els alts càrrecs de la Conselleria de Benestar Social. [2003/X7861]
  
En virtut del que disposen els articles 21.a), 35.b) i 40 de la Llei 5/1983, de 30 de desembre, de Govern Valencià, el Consell de la Generalitat, en la reunió del dia 27 de juny de 2003, acorda el cessament dels alts càrrecs següents de la Conselleria de Benestar Social, i agrair-los els servicis prestats:
  
- María Lina Insa Rico com a Comissionada del Govern per a la Immigració.
  
- Ramón Doménech Doménech com a secretari general.
  
- Agustín Domingo Moratalla, com a director general de la Família, Menor i Adopcions.
  
- Francisco Reverte Lledó com a director general d'Integració Social de Discapacitats.
  
- Clara Abellán García com a directora general de la Dona.
  
- Bartolomé Pérez Gálvez com a director general de Drogodependències.
  
- Bernabé Bueno Miralles com a director general de Plans Especials d'Habitatge.
  
El present decret tindrà efectes des del dia de la publicació en el Diari Oficial de la Generalitat Valenciana.
  
València, 27 de juny de 2003
  
El president de la Generalitat,
  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 4455, del 07-03-2003 (2003/2270)

RESOLUCIÓ de 24 de febrer de 2003, de la Universitat d'Alacant, per la qual nomena Manuel Martínez Escandell professor titular d'universitat, DF02446, en l'àrea de coneixement de Química Inorgànica.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/2270


Organisme emissor
:   Universitat d'Alacant

Tipus de document
:   Resolució

RESOLUCIÓ de 24 de febrer de 2003, de la Universitat d'Alacant, per la qual nomena Manuel Martínez Escandell professor titular d'universitat, DF02446, en l'àrea de coneixement de Química Inorgànica. [2003/F2270]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per la Resolució d'aquesta Universitat d'Alacant de 22 de novembre de 2001 (BOE de 8 de desembre de 2001), es nomena Manuel Martínez Escandell professor titular d'universitat, DF02446, en l'àrea de coneixement de Química Inorgànica, departament de Química Inorgànica.
Diari Oficial de la Generalitat Valenciana


Sumari del DOGV 4463, del 20-03-2003 (2003/2975)

ORDE de 5 de març de 2003, de la Conselleria d'Indústria, Comerç i Energia, per la qual es fan públics les línies de crèdit i l'import global màxim destinat a la concessió d'ajudes en matèria d'artesania per a l'exercici pressupostari 2003.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4463

Data del DOGV
:   20-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/2975


Data del document
:   05-03-2003

Organisme emissor
:   Conselleria d'Indústria, Comerç i Energia

Tipus de document
:   Ordre

Descriptors 

:   * suport econòmic
    * associació professional
    * ajuda pública
    * empresa artesanal
    * formació professional
    * ajuda a les empreses
    * artesà
    * producció artesanal

ORDE de 5 de març de 2003, de la Conselleria d'Indústria, Comerç i Energia, per la qual es fan públics les línies de crèdit i l'import global màxim destinat a la concessió d'ajudes en matèria d'artesania per a l'exercici pressupostari 2003. [2003/2975]
  
Amb data 22 de novembre de 2002 va ser publicada en el Diari Oficial de la Generalitat Valenciana l'Orde de 15 de novembre de 2002 de la Conselleria d'Indústria, Comerç i Energia sobre concessió d'ajudes en matèria d'artesania per a l'exercici pressupostari 2003.
  
Després de la publicació de la Llei de Pressupostos de la Generalitat Valenciana per a l'exercici de 2003 i d'acord amb el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de subvenció que financen les mencionades ajudes, així com l'import màxim que s'hi destina.
  
En virtut d'això i de conformitat amb el que s'ha establit en la disposició addicional primera de l'Orde de 15 de novembre de 2002 de la Conselleria d'Indústria, Comerç i Energia,
  
ORDENE
  
Article 1
  
Per a l'exercici 2003 i de conformitat amb el que s'ha establit en la Llei 12/2002, de 27 de desembre, de Pressupostos de la Generalitat Valenciana per al dit exercici, les ajudes establides per l'Orde de 15 de novembre de 2002, de la Conselleria d'Indústria, Comerç i Energia, sobre concessió d'ajudes en matèria d'artesania per a l'esmentat exercici, es finançaran a càrrec de la secció, el programa, les línies i els imports globals màxims que a continuació s'hi assenyalen:
  
Secció 11. Programa 722.10. Ordenació i Promoció Industrial i Energètica.
  
Capítol VII. Línia T0139000. Import global màxim: 619.040 euros.
  
Capítol IV. Línia T0135000. Import global màxim:718.529 euros.
  
València, 5 de març de 2003
  
El conseller d'Indústria, Comerç i Energia
Diari Oficial de la Generalitat Valenciana


Sumari del DOGV 4512, del 02-06-2003 (2003/6082)

Informació pública per a autorització administrativa, declaració en concret d'utilitat pública de la instal·lació elèctrica al terme municipal de Burriana (Castelló). Expedient: ATLINE/2003/95, número projecte d'Iberdrola 26/2003.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6082


Organisme emissor
:   Conselleria d'Indústria, Comerç i Energia

Tipus de document
:   Anunci

Informació pública per a autorització administrativa, declaració en concret d'utilitat pública de la instal·lació elèctrica al terme municipal de Burriana (Castelló). Expedient: ATLINE/2003/95, número projecte d'Iberdrola 26/2003. [2003/M6082]
  
Als efectes de la Llei 54/1997, de 27 de novembre, i el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la següent instal·lació elèctrica:
  
a) Peticionari: Iberdrola Distribución Eléctrica, SAU.
  
b) Finalitat de la instal·lació: la finalitat del present projecte és millorar i ampliar la xarxa aèria de MT de distribució d'energia elèctrica per a subministrar un servici elèctric regular, ateses les previsions d'expansió del territori afecte a l'esmentada instal·lació.
  
c) Lloc on s'establirà la instal·lació: la instal·lació que es projecta queda emplaçada en zona A, a la província de Castelló, i concretament al terme municipal de Burriana.
  
d) Característiques principals: línia aèria de mitjana tensió d'alimentació al nou CTD Granell, al terme municipal de Burriana de Castelló.
  
e) Tipus: línies aèries de MT 1451/0103/1, tipus A-56, amb aïllament suspés.
  
f) Pressupost: 14.893,14 euros.
  
Igualment, se sotmet a informació pública la relació d'interessats, béns i drets afectats per l'execució de l'esmentada instal·lació elèctrica.
  
Cosa que es publica perquè puga ser examinat l'expedient esmentat en este Servei Territorial d'Indústria i Energia de Castelló, carrer de Cavallers, 8, telèfon 959 73 21 26, i perquè puguen formular-se les al·legacions que s'estimen oportunes, en el termini de 30 dies comptats a partir de l'endemà de la publicació del present anunci.
Diari Oficial de la Generalitat Valenciana


Sumari del DOGV 4609, del 16-10-2003 (2003/10235)

Ressenya de l'acord de la Comissió Territorial d'Urbanisme de data 14 d'abril de 2003, pel qual es declara definitivament aprovada la modificació puntual núm. 21 del Pla General de la Nucia.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4609

Data del DOGV
:   16-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10857


Data del document
:   14-04-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Nucia, la
    * pla d'urbanisme

Ressenya de l'acord de la Comissió Territorial d'Urbanisme de data 14 d'abril de 2003, pel qual es declara definitivament aprovada la modificació puntual núm. 21 del Pla General de la Nucia. [2003/X10761]
  
D'acord amb l'article 59.4 B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV número 2349, de 24 de novembre de 1994), es publica la ressenya de la Resolució de la Comissió Territorial d'Urbanisme d'Alacant publicada juntament amb les normes urbanístiques aprovades en el Butlletí Oficial de la Província d'Alacant número 130, del dia 7 de juny de 2003. Exp 134/03. La Nucia. Modificació puntual núm. 21 del Pla General.
Diari Oficial de la Generalitat Valenciana


Sumari del DOGV 4459, del 13-03-2003 (2003/2633)

Informació pública de l'aprovació del projecte de reparcel·lació modificat del PAI per al desenvolupament de la unitat d'execució R-10 del Pla General d'Ordenació Urbana d'Ibi.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4459

Data del DOGV
:   13-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2633


Organisme emissor
:   Ajuntament d'Ibi

Tipus de document
:   Anunci

Informació pública de l'aprovació del projecte de reparcel·lació modificat del PAI per al desenvolupament de la unitat d'execució R-10 del Pla General d'Ordenació Urbana d'Ibi. [2003/F2633]
  
El Ple de l'Ajuntament, en la sessió del dia 4 de novembre de 2002, va aprovar el projecte de reparcel·lació modificat del programa per al desenvolupament de la unitat d'execució R-10 del Pla General d'Ordenació Urbana d'Ibi promogut per la mercantil Construcciones Monreal Mena, SL.
  
Cosa que se sotmet a informació pública de conformitat amb el que s'establix en l'article 47.7 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'indica que contra l'acte esmentat, que posa fi a la via administrativa, es podrà interposar amb caràcter potestatiu un recurs de reposició davant del Ple de la corporació, en el termini d'un mes a partir del dia següent al que es porte a terme la notificació.
  
Igualment es podrà interposar directament un recurs contenciós administratiu, en el termini de dos mesos a partir del dia següent a la recepció de la present notificació, davant el Tribunal Superior de Justícia de la Comunitat Valenciana, Sala Contenciosa Administratiu, sense perjudici de qualsevol altre que estime oportú.
Diari Oficial de la Generalitat Valenciana


Sumari del DOGV 4452, del 04-03-2003 (2003/2113)

RESOLUCIÓ de 17 de febrer de 2003, de l'Institut Valencià de Finances, per la qual s'adjudiquen i s'acorda l'emissió amb data 19 de febrer de 2003, de Pagarés de la Generalitat Valenciana corresponents a la subhasta número 500 (Tram minorista).
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4452

Data del DOGV
:   04-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2113


Data del document
:   17-02-2003

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

RESOLUCIÓ de 17 de febrer de 2003, de l'Institut Valencià de Finances, per la qual s'adjudiquen i s'acorda l'emissió amb data 19 de febrer de 2003, de Pagarés de la Generalitat Valenciana corresponents a la subhasta número 500 (Tram minorista). [2003/2113]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Orde de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Orde de 17 de febrer de 1995, de la Conselleria d'Economia i Hisenda, regula el procediment de subscripció pública de deute de la Generalitat Valenciana en el tram per al minorista i la Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 500 de Pagarés de la Generalitat Valenciana el passat dia 5 de febrer de 2003, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis al tram minorista segons l'annex de la present resolució.
  
Segon
  
Els tipus d'interés anuals per als diferents terminis són els que figuren en l'annex esmentat.
  
Tercer
  
La quantitat que ha d'ingressar el tram minorista, així com els interessos corresponents s'especifiquen en l'annex esmentat
  
Quart
  
Acordar l'emissió de Pagarés de la Generalitat Valenciana amb data 19 de febrer de 2003, corresponent al tram minorista, sota la representació d'anotacions en compte pels terminis i els imports adjudicats indicats en l'annex esmentat.
Diari Oficial de la Generalitat Valenciana


Sumari del DOGV 4571, del 22-08-2003 (2003/9155)

Notificació a M.ª del Carmen Rebollo y Los Santos. Exp. 178/2003.
-----------------------------------------------------------------

### Dades del document

Número de DOGV
:   4571

Data del DOGV
:   22-08-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/9155


Organisme emissor
:   Conselleria de Benestar Social

Tipus de document
:   Anunci

Notificació a M.ª del Carmen Rebollo y Los Santos. Exp. 178/2003. [2003/9155]
  
Com que no s'ha pogut practicar la notificació personal a la persona interessada, de l'acte administratiu que a continuació s'indica, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.5 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, modificat per la Llei 4/1999 en relació amb l'article 61 del mateix text legal.
  
Perquè la persona interessada puga tindre coneixement íntegre de l'acte i en quede constància, podrà comparéixer en el termini de 10 dies des de la publicació d'este anunci en el DOGV, en la seu de la Direcció Territorial de la Conselleria de Benestar Social a Castelló, Secció de Menors, sítia a la pl. María Agustina, núm.1, de 9 a 14 hores.
  
Expedient núm.: 178/03
  
Persona interessada: M. Carmen Rebollo y Los Santos
  
Últim domicili conegut: Alacant.
  
Resolució de la Direcció Territorial de Benestar Social de Castelló, de data 24 de juliol de 2003.
  
Contra esta resolució, la persona interessada podrà interposar recurs davant la jurisdicció civil, d'acord amb allò establit en els articles 779 i 780 de la Llei d'Enjudiciament Civil (Llei 1/2000, de 7 de gener), i en la disposició addicional tercera del Reglament de Mesures de Protecció Jurídica del Menor a la Comunitat Valenciana, aprovat per Decret 93/2001, de 22 de maig, del Govern Valencià.
Diari Oficial de la Generalitat Valenciana


Sumari del DOGV 4529, del 24-06-2003 (2003/7229)

Informació pública del projecte de reparcel·lació forçosa de la unitat d'execució del sector 1 del polígon industrial.
----------------------------------------------------------------------------------------------------------------------

### Dades del document

Número de DOGV
:   4529

Data del DOGV
:   24-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7229


Organisme emissor
:   Ajuntament de Bocairent

Tipus de document
:   Anunci

Informació pública del projecte de reparcel·lació forçosa de la unitat d'execució del sector 1 del polígon industrial. [2003/S7229]
  
Presentat per la mercantil Proyexva, SL el projecte de reparcel·lació forçosa de la unitat d'execució del sector 1 del polígon industrial de Bocairent, aquesta alcaldia, en Decret de data 6 de juny de 2003, ha resolt sotmetre'l a informació pública; la qual cosa s'anuncia perquè en el termini de 20 dies hàbils, comptadors des del següent de la publicació en el Diari Oficial de la Generalitat Valenciana, puguen formular-se al·legacions, conforme estableix l'article 46, per remissió del 69 de la Llei 6/1994, de 10 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4448, del 26-02-2003 (2003/2178)

Notificació de resolució d'expedient sancionador número 46365/01 a nom de Noutrans, SL.
---------------------------------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/2178


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de resolució d'expedient sancionador número 46833/01 a nom de Noutrans, SL. [2003/X2178]
  
De conformitat amb les disposicions dels articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació de la resolució dictada en l'expedient sancionador núm. 46800/01, instruït en virtut de l'acta d'inspecció alçada amb data 10/04/01, per la Inspecció de Pesca Marítima de la CAPA i la Guàrdia Civil - Seprona, contra Noutrans, SL, CIF B-96026281, amb domicili al c/ del pintor Joaquim Sorolla, 14, 46028 Quart de Poblet (València), per infracció de l'article 99 c) de la Llei 3/2001, de 26 de març, de Pesca Marítima de l'Estat, amb sanció de 673 euros, ja que s'ha intentat la notificació en el seu domicili i no s'ha pogut practicar.
  
Contra esta resolució, que no esgota la via administrativa, podrà interposar-se un recurs d'alçada en el termini d'un mes a partir del sendemà de la publicació del present en el DOGV, davant la consellera d'Agricultura, Pesca i Alimentació, sense perjuí de poder presentar-ne qualsevol altre que trobe oportú.
  
Transcorregut el termini sense haver fet ús d'este dret la resolució serà ferma i la sanció haurà de fer-se efectiva en període voluntari dins del termini establit en l'article 20 del Reglament General de Recaptació, amb l'advertència que una vegada vençut el dit termini d'ingrés sense que s'haja satisfet la sanció se'n procedirà a l'exacció per via de constrenyiment.
  
El corresponent expedient es troba en la Secció de Pesca dels Servicis Territorials de la Conselleria d'Agricultura, Pesca i Alimentació a València.